pythainlp/thai_wikipedia_clean_20230101 huggingface dataset:
สุกัญญา ชลศึกษ์ หรือรู้จักในนามปากกาว่า กฤษณา อโศกสิน เกิดเมื่อวันที่ 27 พฤศจิกายน พ.ศ. 2474 เป็นนักเขียนนวนิยายชาวไทย มีผลงานการประพันธ์มากกว่า 200 ชิ้น หลายเรื่องเขียนสะท้อนสังคมไทยจนได้รับการยกย่องว่าเป็น "ราชินีแห่งนวนิยายชีวิต" ผลงานเขียนที่ได้รับความนิยมเช่น "จำหลักไว้ในแผ่นดิน", "เวียงแว่นฟ้า", "หนึ่งฟ้าดินเดียว", "ขุนหอคำ", "ไฟทะเล", "น้ำเล่นไฟ", "ข้ามสีทันดร", "ถ่านเก่าไฟใหม่", "พญาไร้ใบ", "ตะเกียงแก้ว", "ลายแทงในถ้ำแก้ว", "กาฬปักษี", "น้ำเซาะทราย" ฯลฯ ผลงานหลายเรื่องได้รับนำไปสร้างเป็นละครโทรทัศน์
กฤษณา อโศกสินชื่นชอบในการแต่งโคลง ฉันท์ กาพย์ กลอน มาตั้งแต่ยังเด็ก โดยเริ่มเขียนเรื่องสั้นให้เพื่อนในชั้นเรียนอ่านกัน จนเมื่ออายุ 15 ปี ได้ส่งเรื่องสั้นเรื่องแรก "ของขวัญวันใหม่" ใช้นามปากกา "กัญญ์ชลา" ให้หนังสือ "ไทยใหม่วันจันทร์" ซึ่งต่อมาได้รับการตีพิมพ์ ได้ใช้นามปากกากฤษณา อโศกสิน ตั้งแต่ พ.ศ. 2501 จากนวนิยายเรื่อง "วิหคที่หลงทาง" เป็นเรื่องยาวเรื่องแรก ตีพิมพ์ใน "สตรีสาร" ซึ่งเรื่องนี้ได้รับความนิยมมาก
หลังจากจบการศึกษาเมื่อประมาณ พ.ศ. 2489 ได้เข้าทำงานเป็นเจ้าหน้าที่เสมียน กรมประมง กระทรวงเกษตรและสหกรณ์ ยังคงทำงานเป็นนักเขียนไปด้วย โดยมีผลงานเรื่องสั้นลงตีพิมพ์ในนิตยสาร "ศรีสัปดาห์" และทยอยลงตีพิมพ์ออกมาเรื่อย ๆ อย่างสม่ำเสมอไม่น้อยกว่าร้อยเรื่อง รวมถึงมีผลงานนวนิยาย ไม่ว่าจะเรื่อง "หยาดน้ำค้าง", "ดอกหญ้า" และ "ดวงตาสวรรค์" เป็นต้น
ระหว่าง พ.ศ. 2510–2520 เป็นช่วงเวลาที่กฤษณา อโศกสิน ทำงานเขียนหลายแห่ง ส่วนมากเป็นรายสัปดาห์เช่น "แม่ศรีเรือน", "นพเก้า", "ศรีสยาม", "ดวงดาว" ผลงานหลายเรื่องได้รับนำไปสร้างเป็นละครและภาพยนตร์ เช่น "เรือมนุษย์", "ดวงตาสวรรค์", "น้ำผึ้งขม", "เมียหลวง", "ข้ามสีทันดร", "เนื้อนาง", "ลายหงส์" และ "ปีกทอง" เป็นอาทิ
กฤษณา อโศกสินได้รับรางวัลรางวัลซีไรต์ในปี พ.ศ. 2528 ประเภทนวนิยายเรื่อง "ปูนปิดทอง" ได้ รางวัล สปอ. (องค์การสนธิสัญญาป้องกันร่วมกันแห่งเอเชียตะวันออกเฉียงใต้) ปี พ.ศ. 2511 จากเรื่อง "เรือมนุษย์" และปี พ.ศ. 2515 จากเรื่อง "ตะวันตกดิน" เป็น 1 ใน 50 นักเขียนทั่วโลกผู้มีผลงานดีเด่นทางด้านวรรณกรรมเนื่องในโอกาสครบรอบ 50 ปี กาเบียลา มิสตรัล และได้รับรางวัลศิลปินแห่งชาติสาขาวรรณศิลป์ (นวนิยาย) เมื่อ พ.ศ. 2531
นอกจากนั้นยังได้ตั้งเว็บไซต์ชื่อว่า "fiction log"
กฤษณา อโศกสิน ได้สำเร็จการศึกษาในระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์
กฤษณา อโศกสินได้สมรสและมีบุตรธิดารวม 4 คน เป็นชาย 3 คน และผู้หญิง 1 คน
เทศบาลตำบลบ้านนิเวศน์
เทศบาลตำบลบ้านนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 13 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลบ้านนิเวศน์ที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,540 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอธวัชบุรี อยู่ห่างจากศาลากลางจังหวัดร้อยเอ็ดประมาณ 10.4 กิโลเมตร อยู่ห่างจากกรุงเทพมหานครประมาณ 512 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 2.36 ตารางกิโลเมตร หรือคิดเป็นพื้นที่ประมาณ 1,475.0 ไร่ มีลักษณะเช่นเดียวกับชุมชนเมืองอื่น ๆ คือ มีชุมชนหนาแน่นมาก บริเวณริมถนนสายหลัก และกระจายออกไปบริเวณรอบนอก
กล้วย แสตมป์
ศรชัย สังเมียน หรือชื่อในวงการคือ กล้วย แสตมป์ (1 ตุลาคม พ.ศ. 2523 –) เป็นนักร้องลูกทุ่งและหมอลำชายชาวไทยสังกัดดีเอสเคและแกรมมี่โกลด์ เจ้าของฉายา ร็อคใต้แดนสะตอ ปัจจุบันเป็นเจพีเอส เขาเข้าสู่วงการจากการเป็นนักร้องในโครงการ "วงแสตมป์"
เขาเกิดเมื่อวันที่ 1 ตุลาคม พ.ศ. 2523 ที่ตำบลท่าแค อำเภอเมืองพัทลุง จังหวัดพัทลุง กล้วย แสตมป์ จากค่ายแกรมมี่ โกลด์ บริษัท จีเอ็มเอ็ม แกรมมี่ จำกัด (มหาชน) แท็กทีม "เต้น" นรารักษ์ ใจบำรุง และ วงเครสเซนโด้ เตรียมโชว์พิเศษไปร่วมระเบิดความมันส์ให้กับสมาชิกทูบีนัมเบอร์วันจังหวัดกระบี่และจังหวัดใกล้เคียง
ในคอนเสิร์ตรณรงค์ป้องกันและแก้ไขปัญหายาเสพติด โครงการทูบีนัมเบอร์วัน ในวันพฤหัสบดีที่ 12 กุมภาพันธ์ 2558 ณ โรงเรียนอำมาตพาณิชย์นุกูล จังหวัดกระบี่
พ.ศ. 2547 จากการออกอัลบั้มในแนวลูกทุ่งชุดแรก "รักสามเศร้า" ภายใต้สังกัดดีเอสเค และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดแกรมมี่โกลด์ ออกอัลบั้มเดี่ยว 2 ชุด ได้แก่ ดาวสวยเพราะใคร และ คำว่าจบลบทุกอย่างไม่ได้ ก่อนที่เขาจะหมดสัญญากับแกรมมี่โกลด์ และออกมาเป็นเจพีเอส และออกผลงานเพลงล่าสุด เธอกับฉันและมันอีกคน
อัลบั้มเดี่ยว.
คู่เคียงสำเนียงใต้ (29 กรกฎาคม 2558).
คู่เคียงสำเนียงใต้ เป็นโปรเจ็กพิเศษที่ทางค่ายเพลงได้ให้ รัชนก ศรีโลพันธุ์ ร้องคู่กับ กล้วย แสตมป์ เพื่อให้เป็นนักร้องคู่ขวัญคู่ใหม่
ลูกทุ่งชายหัวใจซูเปอร์แดนซ์ (24 มีนาคม 2554).
แก๊งปากซอย (2554).
อัลบั้มพิเศษ แก๊งปากซอย เป็นการรวม 8 ศิลปินเพื่อชีวิต นำโดย แช่ม แช่มรัมย์, กล้วย แสตมป์, พี สะเดิด, แสน นากา, เดวิด อินธี, ดอน ปาละกุล และ โกไข่กับนายสน
อยู่ได้เพราะความคิดถึง (2557).
14 เพลงรักที่มาพร้อมกับ ความคิดถึง ร่วมกับ แช่ม แช่มรัมย์,เสถียร ทำมือ,โกไข่กับนายสน,ดอน ปาละกุล,ไม้เมือง,เดวิด อินธี,แสน นากา,พี สะเดิด และ ตั๊ก วชรกรณ์
20 ปี แกรมมี่ โกลด์ เพลงของฉัน เพลงของเธอ เพลงของเรา ชุดที่ 3 (2558).
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมาของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด กล้วย แสตมป์ อยู่ชุดที่ 3
พระเจ้าเกาฑิณยะวรมันเทวะ
พระเจ้าเกาฑิณยะวรมันเทวะ  พระเจ้าเกาฑิณยะวรมันเทวะหรือกามพู สวายัมภูวะ (កម្វុស្វយម្ភុវ), หรือพระเจ้าเกาฑิณยะที่ 1 หรือพระเจ้าโกณฑัณยะ เป็นพราหมณ์ชาวอินเดียที่เดินทางมาจากแคว้นกลิงคะ ทรงเดินทางโดยเรือเข้ามาสู่ดินดอนสามเหลี่ยมปากแม่น้ำโขงในช่วงคริสต์ศตวรรษที่ 1 ต่อมาได้อภิเษกกับพระนางโสมาตามตำนานพระทอง-นางนาค โดยปรากฏหลักฐานในศิลาจารึกภาษาสันสกฤตกล่าวถึง พราหมณ์เกาฑิณยะผู้ได้รับหอกวิเศษจากพราหมณ์อัศวัตถามา บุตรโทรณาจารย์ ได้เดินทางมาถึงอาณาจักรของชาวเผ่านาคและได้ทำสงครามกันสุดท้ายได้เจรจาด้วยสันติโดยการอภิเษกสมรสพราหมณ์เกาฑิณยะจึงได้รับการสถาปนาขึ้นเป็นพระเจ้าเกาฑิณยะวรมันเทวะ (កៅណ្ឌិន្យទី១) ทรงเป็นปฐมกษัตริย์ราชวงศ์วรมัน แห่งอาณาจักรฟูนัน
รายพระนามพระมหากษัตริย์ทั่วโลกที่ครองราชย์สั้นที่สุด
เทศมณฑลเฟิ่งหวง
เทศบาลตำบลนิเวศน์
เทศบาลตำบลนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3–12, 16–17 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ (เฉพาะนอกเขตเทศบาลตำบลบ้านนิเวศน์) ในอำเภอธวัชบุรี จังหวัดร้อยเอ็ด เดิมมีฐานะเป็นสภาตำบลนิเวศน์ใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลนิเวศน์ในวันที่ 25 ธันวาคม พ.ศ. 2539 และยกฐานะเป็นเทศบาลตำบลนิเวศน์ ในวันที่ 30 กรกฎาคม พ.ศ. 2551 ปัจจุบันในเขตเทศบาลตำบลนิเวศน์มีประชากร 6,729 คน
พื้นที่เทศบาลตำบลนิเวศน์ประกอบไปด้วย 16 หมู่บ้านในตำบลนิเวศน์ แบ่งเป็นครอบคลุมเต็มพื้นที่ 12 หมู่บ้าน ได้แก่ หมู่ที่ 3 บ้านเหล่าแถม; หมู่ที่ 4 บ้านท่าเยี่ยม; หมู่ที่ 5 และ 17 บ้านนิคม; หมู่ที่ 6 บ้านชัยคาม; หมู่ที่ 7 และ 16 บ้านประตูชัย; หมู่ที่ 8 บ้านโนนขี้ช้าง; หมู่ที่ 9 บ้านหนองบัว; หมู่ที่ 10 บ้านดอนไผ่; หมู่ที่ 11 บ้านตาเสือ; หมู่ที่ 12 บ้านหนองเดิด และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 และ 15 บ้านนิเวศน์; หมู่ที่ 2 บ้านจอมพล; หมู่ที่ 14 บ้านธวัชชัย ซึ่งบางส่วนอยู่ในพื้นที่เทศบาลตำบลบ้านนิเวศน์ มีพื้นที่รับผิดชอบ 27.82 ตารางกิโลเมตร หรือคิดเป็นพื้นที่ 17,387.5 ไร่
หงชุน (หมู่บ้าน)
จอมขวัญ กัลยา
จอมขวัญ กัลยา หรือชื่อในวงการคือ จอมขวัญ กัลญากร (18 มิถุนายน พ.ศ. 2516 –) เป็นนักร้องลุกทุ่งหญิงชาวไทยสังกัดแกรมมี่โกลด์,รถไฟดนตรีและนพพร ซิวเวอร์โกลด์ ปัจจุบันเป็นซีแอลทีกรุ๊ป เธอเข้าสู่วงการจากการเป็นนักร้องในโครงการ "1-2-3 แชะ!"
เธอเกิดเมื่อวันที่ 18 มิถุนายน พ.ศ. 2516 ที่ตำบลในเมือง อำเภอเมืองพิจิตร จังหวัดพิจิตร พิจิตร - น่าสนับสนุน..พบนักร้องสาวสายเลือดคนเมืองชาละวัน “จอมขวัญ กัลยา” เอาด้วย ถือหุ้นกับเกษตรกรไผ่ท่าโพปั้นผลิตภัณฑ์ OTOP ปลาร้าปรุงรส ติดแบรนด์ “จกนัว” ขึ้นห้าง-ขายทั่วเมือง
พ.ศ. 2542 จากการออกอัลบั้มในแนวลูกทุ่งชุดแรก "1-2-3 แชะ!" ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดรถไฟดนตรี ออกอัลบั้มเดี่ยว 2 ชุด ได้แก่ และ ศิลปินสังกัดนพพร ซิวเวอร์โกลด์ ก่อนที่เขาจะหมดสัญญากับแกรมมี่โกลด์ และออกมาเป็นซีแอลทีกรุ๊ป และออกผลงานเพลงล่าสุด
2 ทศวรรษ สลา คุณวุฒิ (2546).
อัลบั้มพิเศษ 2 ทศวรรษ สลา คุณวุฒิ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 25 ศิลปิน ซึ่งอัลบั้มนี้มีทั้งหมด 4 ชุด จอมขวัญ กัลยา อยู่ชุดที่ 2 มีชื่ออัลบั้มว่า "รวมใจเหล่าผองศิษย์"
List of NXT UK Tag Team Champions
อมร ศุขพิมาย
อมร ศุขพิมาย หรือชื่อในวงการคือ แสน นากา (10 กันยายน พ.ศ. 2514 –) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เขาเข้าสู่วงการจากการเป็นนักร้องในโครงการ "นากา"
เขาเกิดที่จังหวัดนครราชสีมา จบจบการศึกษาระดับมัธยมศึกษาจากโรงเรียนวัดโคกหนองไผ่ เขาซึมซับการเป็นศิลปินมาจากบิดาและครอบครัว สลา คุณวุฒิ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิ และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
เขาเกิดเมื่อวันที่ 10 กันยายน พ.ศ. 2514 ที่ตำบลโนนไทย อำเภอโนนไทย จังหวัดนครราชสีมา จบการศึกษาระดับมัธยมศึกษาจากโรงเรียนวัดโคกหนองไผ่
ทุกอย่างที่ทำ สอนให้รู้ว่าความลำบากเป็นยังไง ความสบายเป็นยังไง ความสุขที่แท้จริงอยู่ที่ใจเรา ถึงจะลำบาก ถึงจะเหนื่อย แต่มีความสุขในการทำงาน..." นี่เป็นคำบอกเล่าของหนุ่มร็อคเพื่อชีวิตที่ชื่อว่า อมร ศุขพิมาย หรือ แสน-นากา พี่ชายแท้ๆของนักร้องหนุ่ม เสก-โลโซ ได้มาบรรยายธรรมะพิเศษ หัวข้อ " ธรรมะทำไม ทำไมธรรมะ " ตามโครงการ "เรายกวัดมาไว้ที่เซเว่นฯ" หนึ่งในโครงการส่งเสริมการศึกษา พัฒนา-คุณธรรมจริยธรรม ของ ซีพี ออลล์ ผู้บริหารเซเว่น อีเลฟเว่น ซึ่งจัดมาอย่างต่อเนื่องกว่า 21 ปี ณ อาคารซีพีทาวเวอร์ ชั้น11 ถนนสีลม แสน-นากา
เพลงที่แสนได้มีส่วนร่วมในการการร้อง
กิตติศักดิ์ ไชยชนะ
ต๊ะ กิตติศักดิ์ ไชยชนะ หรือชื่อในวงการคือ กิตติศักดิ์ ไชยชนะ เป็นนักร้องลูกทุ่งชายชาวไทยสังกัดแกรมมี่โกลด์และเซอร์ลาว มิวสิค
เขาเกิดที่อำเภอบ้านนาเดิม จังหวัดสุราษฎร์ธานี เขาก็ได้หารายได้พิเศษด้วยการร้องเพลงกับวงดนตรีที่จังหวัดสุราษฎร์ธานี และยังมีผลงานโคฟเวอร์เพลงลงในยูทูบ จนกระทั่งสลา คุณวุฒิเข้ามาเห็นความสามารถและแววของเขา เขาจึงเข้าสู่วงการบันเทิงโดยการเป็นศิลปินสังกัดแกรมมี่โกลด์
ในโอกาสครบรอบ 20 ปี GMM เปิดห้องแกรนด์ บอลรูม ณ ศูนย์ประชุมสิริกิติ์ เปิดตัวนักร้องหน้าใหม่ร่วม 140 คนที่เตรียมออกอัลบั้มตั้งแต่ปีนี้จนถึงต้นปีหน้า พร้อมเปิดตัวทีมบริหารใหม่ โดยผู้บริหารหน้าเดิมมาทำหน้าที่วางกลยุทธ์ให้กับทั้ง 17 ค่าย ซึ่งเป็นผลจากการปรับโครงสร้างองค์กรใหม่ ได้แก่ กิตติศักดิ์ ช่วงอรุณ, อัสนี โชติกุล, นิติพงษ์ ห่อนาค, วิเชียร ฤกษ์ไพศาล และกริช ทอมมัส
พ.ศ. 2545 จากการออกอัลบั้มในแนวลูกทุ่งชุดแรก "รักสามเศร้า" ภายใต้สังกัดดีเอสเค และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดเซอร์ลาว มิวสิค ออกซิงเกิ้ล 2 เพลง ได้แก่ เรา ก่อนที่เขาจะหมดสัญญากับ แกรมมี่โกลด์
ดาวรุ่งลูกทุ่งกีตาร์หวาน (2549).
อัลบั้มพิเศษ ดาวรุ่งลูกทุ่งกีตาร์หวาน เป็นการรวม 12 เพลงดังมาเรียบเรียงใหม่ด้วยดนตรีกีตาร์ จาก 8 ศิลปินดาวรุ่ง นำโดย ตั๊กแตน ชลดา,ไผ่ พงศธร,มนต์แคน แก่นคูน,รัชนก ศรีโลพันธุ์,จั๊กจั่น วันวิสา,บิว พงค์พิพัฒน์,ต๊ะ กิตติศักดิ์ ไชยชนะ และ วรานุช พุทธชาด
เทศบาลตำบลธงธานี
เทศบาลตำบลธงธานี เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลธงธานี และครอบคลุมพื้นที่ทั้งหมดของหมู่ที่ 1–3, 13 ของตำบลบึงนคร ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลธงธานีที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลธงธานี รวมกับพื้นที่เทศบาลตำบลธงธานี ปัจจุบันในเขตเทศบาลมีประชากร 7,774 คน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอธวัชบุรี อยู่ห่างที่ว่าการอำเภอธวัชบุรีประมาณ 16.5 กิโลเมตรอยู่ห่างจากศาลากลางจังหวัดร้อยเอ็ดประมาณ 25.6 กิโลเมตร อยู่ห่างจากกรุงเทพมหานครประมาณ 518 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 20.0 ตารางกิโลเมตร หรือคิดเป็นพื้นที่ประมาณ 12,500.0 ไร่
มณฑลไต้หวัน (ประเทศจีน)
รายชื่อนายกรัฐมนตรีในสมเด็จพระเจ้าจอร์จที่ 6
รายชื่อนายกรัฐมนตรีในสมเด็จพระเจ้าจอร์จที่ 6 ระหว่างวันที่ 11 ธันวาคม 1936 ถึง 6 กุมภาพันธ์ 1952
จั๊กจั่น วันวิสา
พิชญนันท์ บุญมานัด เดิมชื่อ สุดา บุญมานัด หรือชื่อในวงการคือ จั๊กจั่น วันวิสา (7 กันยายน พ.ศ. 2533 —) เป็นนักร้องลูกทุ่งหญิงชาวไทยสังกัดแกรมมี่โกลด์และอาร์สยาม ปัจจุบันเป็นศิลปินอิสระ มีผลงานเพลงที่มีชื่อเสียงมากมาย อาทิ "กุหลาบที่บ่กล้าส่ง", "...ก็ยังคิดถึง", "เมื่อถูกความรักหาเจอ", "ปรับทุกข์กับเงา" เป็นต้น
เกิดที่จังหวัดอุบลราชธานี กำลังศึกษาอยู่ที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 3 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุบลราชธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
เธอเกิดเมื่อวันที่ 7 กันยายน พ.ศ. 2533 ที่ตำบลโคกชำแระ อำเภอทุ่งศรีอุดม จังหวัดอุบลราชธานี จบการศึกษาชั้นประถมศึกษาจาก โรงเรียนบ้านโคกชำแระ ชั้นมัธยมศึกษาตอนปลายจากโรงเรียนทุ่งศรีอุดม และกำลังศึกษาคณะบริหารธุรกิจ วิชาเอกการตลาด มหาวิทยาลัยรัตนบัณฑิต เธอเริ่มสนใจการร้องเพลงตั้งแต่วัย 15 ปี และเริ่มร้องเพลงอย่างจริงจังในช่วงที่เธอศึกษาอยู่ชั้นมัธยมศึกษาปีที่ 3 อันเนื่องมาจากการที่เธอเข้าร่วมกับวงดนตรีโปงลางของโรงเรียน และเมื่อเธอศึกษาต่อในระดับมหาวิทยาลัย เธอก็ได้หารายได้พิเศษด้วยการร้องเพลงกับวงดนตรีที่จังหวัดสกลนคร และยังมีผลงานโคฟเวอร์เพลงลงในยูทูบ จนกระทั่งสลา คุณวุฒิเข้ามาเห็นความสามารถและแววของเธอ
ในวันที่ 2 เมษายน 2556 จั๊กจั่น วันวิสาได้ประกาศว่าได้หมดสัญญากับแกรมมี่ โกลด์เป็นที่เรียบร้อย หลังออกจากอาร์สยามเจ้าตัวตัดสินใจไม่ต่อสัญญา และเดินหน้าเป็นนักร้องอิสระเต็มตัว โดยตลอดระยะเวลาที่ผ่านมาที่อยู่กับแกรมมี่โกลด์ จั๊กจั่น วันวิสามีอัลบั้ม 4 ชุด และอัลบั้มที่ไม่ได้ออกวางจำหน่ายอย่างเป็นทางการคือ ชุดที่ 5 ขอเป็นเธอได้หรือเปล่า โดยผลงานแรกหลังออกจากแกรมมี่โกลด์ จั๊กจั่น วันวิสาปล่อยอัลบั้มใหม่ในรอบ 3 ปี
จากเด็กสาวที่เธอเป็นซุปเปอร์สตาร์หน้าชั้น จนผู้คนกล่าวขานน้ำเสียงของเธอเป็นที่ยอมรับของนักเรียนร่วมห้อง เป็นที่รักของพี่น้องในหมู่บ้าน รวมทั้งครู อาจารย์ ก็ส่งเสริม อาจารย์กิมเฮง เขียวอ่อนโชติ และ อาจารย์สราวุฒิ ทุ่งขี้เหล็ก ไปพบเข้าจึงนำมาส่งเสริมให้เป็นลูกทุ่งสาวคนใหม่ แถมยังได้รับการเติมเต็มเอาใจใส่จาก ครูสลา คุณวุฒิ และ อาจารย์วสุ ห้าวหาญ มาจนถึงปัจจุบัน
รายชื่อนายกรัฐมนตรีในพระเจ้าวิตโตรีโอ เอมานูเอเลที่ 3
รายชื่อนายกรัฐมนตรีในพระเจ้าวิตโตรีโอ เอมานูเอเลที่ 3 ระหว่างวันที่ 29 กรกฎาคม 1900 ถึง 9 พฤษภาคม 1946
SCOPUS
ดัชนีเอช
ดัชนีเอช หรือ เอช-อินเดกซ์ (h-index) เป็นตัวชี้วัดของนักวิจัยของผลงานวิจัยที่มีการตีพิมพ์โดยอ้างถึงปริมาณผลงานและผลกระทบที่เกิดขึ้นในรูปแบบการอ้างถึง ดัชนีเอชมักถูกเทียบถึงผู้ที่ได้รับรางวัลโนเบลหรือนักวิจัยที่มีชื่อเสียงโด่งดังมักจะมีค่าดัชนีเอชที่สูงตาม
ดัชนีเอชคำนวณจากผลงานวิจัยที่มีการอ้างอิงถึงที่มีผลกระทบต่อผู้อื่นในเชิงผลงานวิจัย และถูกนำมาใช้เทียบนักวิจัยในหน่วยงานหรือมหาวิทยาลัยเดียวกัน ดัชนีเอชได้ถูกเสนอแนะให้ใช้เป็นตัวชี้วัดผลงานวิจัยในปี 2548 โดย จอร์จ อี. เฮิร์ช นักวิจัยจากมหาวิทยาลัยแคลิฟอร์เนีย แซนดีเอโก เป็นดัชนีแทนที่การวัดปริมาณผลงานวิจัยเพียงอย่างเดียว ในบางครั้งดัชนีถูกเรียกว่าดัชนีเฮิร์ช (Hirsch Index) หรือเลขเฮิร์ช (Hirsch Number)
การคำนวณ h-index คำนวณได้จาก ค่าใดๆ ของจำนวนผลงานวิจัยมีค่าไม่ต่ำกว่าจำนวนการอ้างถึงของทุกงานวิจัยนั้นๆ
ดัชนีเอชในประเทศไทย.
ในการขอตำแหน่งศาสตราจารย์ ตามประกาศหากผู้ต้องการยื่นขอมีค่าดัชนีเอชไม่ต่ำกว่า 18 สามารถใช้ประกอบการยื่นขอได้ในกรณีพิเศษ
H-index
2 สิงห์ พลิกตำนานพิฆาตอสูร
2 สิงห์ พลิกตำนานพิฆาตอสูร  เป็นซีรีส์มังงะญี่ปุ่น เขียนเรื่องและวาดภาพโดยชิโนบุ โอตากะ ตีพิมพ์ในนิตยสาร"โชเน็งแมกกาซีนรายสัปดาห์"ของสำนักพิมพ์โคดันชะตั้งแต่เดือนพฤษภาคม พ.ศ. 2561 ถึงมกราคม พ.ศ. 2564 และย้ายไปตีพิมพ์ในนิตยสาร"เบ็ซซัตสึโชเน็งแมกกาซีน"ในเดือนกุมภาพันธ์ พ.ศ. 2564 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ A.C.G.T เริ่มออกอากาศตั้งแต่เดือนมกราคมถึงกันยายน พ.ศ. 2565
ปูราโอเร่! ไพรด์ออฟออเรนจ์
ชเว อู-ชิก
ชเว อู-ชิก (; เกิด 26 มีนาคม พ.ศ. 2533) เป็นนักแสดงชาวเกาหลีใต้ เขาได้รับการยอมรับอย่างกว้างขวางครั้งแรกจากบทบาทนำในภาพยนตร์เรื่อง "เซตมีฟรี" (2014) จากนั้นเขาได้ร่วมแสดงในภาพยนตร์ "ด่วนนรก ซอมบี้คลั่ง" (2016) และ "ชนชั้นปรสิต" (2019) ซึ่งทั้งสองเรื่องได้รับคำวิจารณ์และความสำเร็จระดับนานาชาติ โดยเรื่องหลังได้รับรางวัล Palme d'Or ที่เมืองคานส์ และรางวัลออสการ์สาขาภาพยนตร์ยอดเยี่ยม
บิเบียนิ ดิอัซ อาร์โรโย
บิเบียนิ ดิอัซ อาร์โรโย (; เกิดวันที่ 19 สิงหาคม ค.ศ. 1998) เป็นนางงามชาวปวยร์โตรีโก ผู้ได้รับตำแหน่งมิสแกรนด์ปวยร์โตรีโก 2021 และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2021 ที่ประเทศไทย โดยเธอสามารถคว้ารองอันดับ 3 มิสแกรนด์อินเตอร์เนชันแนล 2020
มิสแกรนด์ปวยร์โตรีโก 2021.
บิเบียนิเป็นผู้ชนะในการประกวดมิสแกรนด์ปวยร์โตรีโก 2021 โดยมีการคัดเลือกตัวแทนทั้งหมด 3 คน และเป็นตัวแทนปวยร์โตรีโกในการประกวดมิสแกรนด์อินเตอร์เนชันแนล 2021 ณ ประเทศไทย
บิเบียนิเป็นตัวแทนของปวยร์โตรีโกเข้าร่วมการประกวดมิสแกรนด์อินเตอร์เนชันแนล 2021 ที่กรุงเทพมหานคร ประเทศไทย เมื่อวันที่ 4 ธันวาคม ค.ศ. 2021 โดยเธอได้รองอันดับ 3 มิสแกรนด์อินเตอร์เนชันแนล 2021 โดยมีตัวแทนจากเวียดนามเป็นผู้ชนะเลิศ
โลเรนา โรดรีกิส
โลเรนา โรดรีกิส (; เกิดวันที่ 7 เมษายน ค.ศ. 1995) เป็นนางแบบ และนางงามชาวบราซิล ผู้ได้รับตำแหน่งมิสแกรนด์บราซิล 2021 และเป็นตัวแทนประเทศบราซิลในการประกวดมิสแกรนด์อินเตอร์เนชันแนล 2021 ที่ประเทศไทย โดยเธอได้รับตำแหน่งรองชนะเลิศอันดับที่ 2 ของการประกวดมิสแกรนด์อินเตอร์เนชันแนล 2021
มิสแกรนด์บราซิล 2021.
ลาลาเป็นตัวแทนรัฐมีนัชเจไรช์ ในการประกวดมิสแกรนด์บราซิล 2019 ได้รองอันดับ1 ในปี 2021 เธอได้รับการแต่งตั้งมิสแกรนด์บราซิล 2021 และเป็นตัวแทนประเทศบราซิลในการประกวดมิสแกรนด์อินเตอร์เนชันแนล 2021 ณ ประเทศไทย
ลาลาเป็นตัวแทนของประเทศบราซิลเข้าร่วมการประกวดมิสแกรนด์อินเตอร์เนชันแนล 2020 ที่กรุงเทพมหานคร ประเทศไทย เมื่อวันที่ 4 ธันวาคม ค.ศ. 2021 โดยเธอสามารถคว้าตำแหน่งรองชนะเลิศอันดับที่ 2 มิสแกรนด์อินเตอร์เนชันแนล 2021 มาครองได้สำเร็จ โดยมีตัวแทนจากเวียดนามเป็นผู้ชนะเลิศ และตัวแทนจากเอกวาดอร์, ปวยร์โตรีโก และแอฟริกาใต้เป็นรองชนะเลิศตามลำดับ
วัดป่าอุดมสมพร
วัดป่าอุดมสมพร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลพรรณา อำเภอพรรณานิคม จังหวัดสกลนคร
วัดป่าอุดมสมพรเป็นวัดที่หลวงปู่ฝั้น อาจาโรได้สร้างขึ้นคู่กับวัดถ้ำขาม ตั้งวัดเมื่อ พ.ศ. 2483
ภายในวัดมีพิพิธภัณฑ์อาจารย์ฝั้น อาจาโร ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดเจดีย์พิพิธภัณฑ์ท่านพระอาจารย์ฝั้น อาจาโร ในวันขึ้น 15 ค่ำ เดือนยี่ พ.ศ. 2525 พิพิธภัณฑ์มีลักษณะเป็นเจดีย์ฐานกลมกลีบบัวสามชั้น ความสูง 27.9 เมตร ภายในเก็บอัฐิและเครื่องอัฐบริขารของท่าน มีรูปปั้น พระอาจารย์ฝั้นมีขนาดเท่ารูปจริง ในท่านั่งห้อยเท้า และถือไม้เท้าไว้ในมือ มีตู้กระจกบรรจุอัฐิ ภายในวัดยังมีกุฏิหลวงปู่ฝั้น เป็นกุฏิไม้หลังเดิมที่หลวงปู่ฝั้น อาจาโร ด้านล่างของกุฏิหลวงปู่ฝั้น มีรูปหล่อหลวงปู่ฝั้นประดิษฐานอยู่
วัดน้ำฮู
วัดน้ำฮู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน
ชื่อของวัดน้ำฮู มาจากการที่มีน้ำไหลออกมาจากฮู (รู) ตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2538 เชื่อกันว่าเป็นวัดที่สร้างโดยสมเด็จพระนเรศวรมหาราช เพื่อบรรจุพระอัฐิของพระสุพรรณกัลยา ซึ่งได้เสด็จไปเป็นตัวประกันที่พม่าแทนพระองค์ แต่ต่อมาได้ถูกปลงพระชนม์ที่พม่า โดยเมื่อ พ.ศ. 2474 ครูบาศรีวิชัยได้นำคณะศิษยานุศิษย์ธุดงค์มายังอำเภอปาย เมื่อได้เห็นวัดมีสภาพทรุดโทรมและได้พบพระพุทธรูป พร้อมสถูปเจดีย์ ซึ่งอยู่หลังวิหารรกร้าง จึงได้สร้างวิหารสำหรับประดิษฐานพระพุทธรูป พร้อมกับสร้างเจดีย์ขึ้นด้านหลังวิหาร 1 องค์ ภายหลังได้ตั้งชื่อพระพุทธรูปเมื่อ พ.ศ. 2517 ว่า "หลวงพ่ออุ่นเมือง"
หลวงพ่ออุ่นเมืองเป็นพระพุทธรูปศิลปะเชียงแสน สิงห์ 3 อายุเก่าแก่ร่วม 500 ปี หล่อด้วยโลหะทองสัมฤทธิ์ หน้าตักกว้าง 28 นิ้ว สูง 30 นิ้ว ส่วนพระเศียรกลวง มีพระเมาฬีครอบ เปิดปิดได้และมีน้ำซึมขังอยู่ในพระเศียรอยู่ตลอดเวลา ชาวบ้านเชื่อว่าเป็นน้ำทิพย์ศักดิ์สิทธิ์ รักษาโรคให้คนหายป่วย
วัดมีสถูปเจดีย์สีเหลืองทอง ภายในบรรจุเส้นพระเกศาของพระสุพรรณกัลยา ศาลากลางน้ำซึ่งภายในประดิษฐานรูปหล่อสมเด็จพระเอกาทศรถ รูปหล่อสมเด็จพระนเรศวรมหาราช และรูปหล่อพระสุพรรณกัลยา
อาลียาห์ (นักมวยปล้ำ)
นูป อัล-อารีบี (Nhooph Al-Areebi) (ออกเสียง ) (เกิด 23 พฤศจิกายน ค.ศ. 1994) เป็นนักมวยปล้ำอาชีพชาวแคนาดาที่ได้เซ็นสัญญากับ WWE ภายใต้ชื่อ อาลียาห์ (Aliyah)
Aliyah (wrestler)
ริดจ์ ฮอลแลนด์
ลู้ก เมนซีส์ (Luke Menzies; เกิด 29 พฤษภาคม ค.ศ. 1988) เป็นนักมวยปล้ำอาชีพชาวอังกฤษและอดีตผู้เล่นรักบี้ลีกอาชีพที่เซ็นสัญญากับ WWE ภายใต้ชื่อ ริดจ์ ฮอลแลนด์ (Ridge Holland)
เขาใช้เวลาส่วนใหญ่ในอาชีพรักบี้ลีกกับสโมสรต่างๆ ในการแข่งขันชิงแชมป์ โดยได้ปรากฏตัวครั้งเดียวในซูเปอร์ลีกสำหรับฮัลล์ คิงส์ตัน โรเวอร์สในปี 2008 เขาเริ่มอาชีพนักมวยปล้ำอาชีพในปี 2016 และเซ็นสัญญากับ WWE ในปี 2018
Luke Menzies
Ridge Holland
ไซอา ลี
จ้าว เซี่ย (; ; เกิด 28 กรกฎาคม ค.ศ. 1988) เป็นนักมวยปล้ำอาชีพชาวจีนที่เซ็นสัญญากับ WWE ภายใต้ชื่อ ไซอา ลี  เธอเป็นผู้หญิงจีนคนแรกที่เข้าแข่งขันในเวที WWE
Xia Li
มาร์แซแยซของกรรมกร
ไอซ์พาเลซ (เซนต์ปีเตอร์สเบิร์ก)
เจ้าชายฟรันทซ์ที่ 1 เจ้าผู้ครองลีชเทินชไตน์
เจ้าชายฟรันทซ์ที่ 1  เป็นเจ้าผู้ครองราชรัฐลีชเทินชไตน์ ระหว่างค.ศ. 1929 ถึง 1938
ประสูติเมื่อวันที่ 28 สิงหาคม ค.ศ. 1853 ที่ปราสาทลิชเทินชไตน์ รัฐนีเดอร์เอิสเตอร์ไรช์ พระองค์เป็นพระโอรสของ เจ้าชายอาล็อยส์ที่ 2 เจ้าผู้ครองลีชเทินชไตน์ กับท่านหญิงฟรันซิสกา คินสกี พระองค์สำเร็จการศึกษาจากมหาวิทยาลัยเวียนนาและมหาวิทยาลัยปราก ต่อมาได้ดำรงตำแหน่งเอกอัครราชทูตจักรวรรดิออสเตรีย-ฮังการีประจำจักรวรรดิรัสเซียระหว่างค.ศ. 1894 ถึง 1898
ในปี 1899 เจ้าชายฟรันทซ์ตกหลุมรักสาวหม้ายในกรุงเวียนนาที่ชื่อเอลีซาเบ็ท ฟ็อน กูทมัน ซึ่งเป็นหญิงที่เปลี่ยนศาสนาจากคริสต์คาทอลิกเป็นศาสนายูดาห์ เจ้าชายโยฮันที่ 2 เจ้าผู้ครองลีชเทินชไตน์ ผู้เป็นพระเชษฐา คัดค้านความสัมพันธ์ของทั้งสอง อย่าางไรก็ตาม ทั้งสองก็แอบแต่งงานกันแบบลับในปี 1919 ต่อมาเมื่อเจ้าชายโยฮันที่ 2 สิ้นพระชนม์ในปี 1929 บัลลังก์ลีชเทินชไตน์ตกมาเป็นของเจ้าชายฟรันทซ์ เจ้าชายฟรันทซ์จึงจัดงานเสกสมรสกับกูทมันอย่างเปิดเผยในทันทีที่ขึ้นครองราชสมบัติ แต่ทั้งสองไม่มีพระบุตรด้วยกัน
เกแบ็ก (เมือง)
Franz I., Fürst von und zu Liechtenstein
Franz I, Prince of Liechtenstein
พุทธอภิวรรณ องค์พระบารมี
พลาธิการกิจการภายในของประชาชน
กระทรวงกิจการภายใน
นายกรัฐมนตรีสหภาพโซเวียต
แชร์ลูกโซ่
มหาวิทยาลัยเคนซิงตัน
มหาวิทยาลัยเคนซิงตัน  เป็นสถาบันการศึกษาทางไกลซึ่งเดิมตั้งทำการอยู่ในรัฐแคลิฟอร์เนียและต่อมาเปิดทำการในรัฐฮาวาย จนกระทั่งถูกเจ้าหน้าที่ของรัฐทั้งสองสั่งปิดเนื่องจากไม่ผ่านการรับรองคุณภาพ
แอลเฟรด คาลาโบร (Alfred Calabro) ก่อตั้งสถาบันนี้ขึ้นใน ค.ศ. 1976 ที่เกรนเดล แคลิฟอร์เนีย เพื่อรองรับความต้องการผู้ใหญ่วัยทำงาน ที่ตั้งของสถาบันนี้ในเกรนเดลยังใช้เป็นสำนักงานกฎหมายของคาลาโบรด้วย และสถาบันนี้ประสาทปริญญาทุกระดับในหลายวิชา
นับแต่ก่อตั้งใน ค.ศ. 1976 สถาบันนี้มีสถานะเป็นสถาบันอิสระซึ่ง "ได้รับอนุญาต" สำหรับการศึกษาหลังมัธยมศึกษาในแคลิฟอร์เนีย แต่หลังจัดตั้งสภาการศึกษาเอกชนหลังมัธยมศึกษาและอาชีวะแคลิฟอร์เนีย (California Council for Private Postsecondary and Vocational Education) ใน ค.ศ. 1989 เพื่อจัดระเบียบสถาบันอุดมศึกษาในแคลิฟอร์เนียแล้ว มีการกำหนดให้สถาบันแห่งนี้ต้องได้รับความเห็นชอบจากสภาดังกล่าว สภาเข้าตรวจสอบสถาบันนี้เป็นครั้งแรกใน ค.ศ. 1994 และพบความบกพร่องหลายประการ หลังเป็นคดีความกันยืดเยื้อ สถาบันแห่งนี้ก็ถูกเจ้าหน้าที่รัฐแคลิฟอร์เนียสั่งปิดใน ค.ศ. 1996 สภาการศึกษาดังกล่าวแถลงว่า "ที่มหาวิทยาลัยเคนซิงตัน คุณสามารถได้รับปริญญาชั้นสูงโดยไม่ต้องมีมาตรฐานการศึกษาที่เคร่งครัดหรือน่าเชื่อถืออะไรมากมายหรือไม่ต้องมีเลยก็ได้" ต่อมาในเดือนกันยายน ค.ศ. 1996 แอนโทนี คาลาโบร (Anthony Calabro) เปิดสถาบันแห่งนี้ใหม่ ที่เกาะโอวาฮู ฮาวาย จนกระทั่งถูกศาลสั่งปิดอีกใน ค.ศ. 2003
ศิษย์เก่าที่มีชื่อเสียง.
มีรายงานใน ค.ศ. 1996 ว่า ในช่วง 20 ปีที่ผ่านมา มีผู้สำเร็จการศึกษาจากสถาบันแห่งนี้แล้ว 7,000 คน
หนึ่งในผู้สำเร็จการศึกษาดังกล่าว คือ เจนนิเฟอร์ แคร์รอลล์ (Jennifer Carroll) ซึ่งดำรงตำแหน่งรองผู้ว่าการฟลอริดาและสมาชิกสภาผู้แทนราษฎรฟลอริดา แคร์รออล์ได้รับปริญญาบัตรชั้นมหาบัณฑิตสาขาบริหารธุรกิจจากสถาบันนี้ใน ค.ศ. 1995 แต่หลังรับทราบข้อชวนวิตกเกี่ยวกับความชอบธรรมของสถาบันแห่งนี้จากรายงานสืบสวนของสำนักข่าวซีบีเอสนิวส์ แคร์รอลล์ก็ถอดเรื่องการศึกษาดังกล่าวออกจากประวัติส่วนตัวใน ค.ศ. 2004 อย่างไรก็ดี ที่สุดแล้ว แคร์รอลล์ก็จำต้องลาออกจากตำแหน่งในคณะกรรมการแห่งชาติว่าด้วยทุนการศึกษาจากประธานาธิบดี (National Commission on Presidential Scholars) อีกผู้หนึ่งที่รายงานของซีบีเอสนิวส์ระบุว่า ได้รับปริญญาบัตรจากสถาบันแห่งนี้ คือ เรเน ดรูอิน (René Drouin) ซึ่งดำรงตำแหน่งในคณะกรรมการที่ปรึกษาประจำกระทรวงศึกษาธิการสหรัฐ ทั้งแคร์รอลล์และดรูอินให้สัมภาษณ์โดยยืนยันว่า ได้บากบั่นเล่าเรียนในการศึกษาที่สถาบันนี้ และเชื่อว่า หลักสูตรที่นี่ถูกต้อง
มาร์ติน เอส. รอเดน (Martin S. Roden) อาจารย์สอนวิศวกรรมศาสตร์ที่มหาวิทยาลัยแคลิฟอร์เนียสเตต ลอสแอนเจลิส (ยูซีแอลเอ) เป็นอีกบุคคลที่ได้รับปริญญาบัตรชั้นดุษฎีบัณฑิตจากสถาบันแห่งนี้ใน ค.ศ. 1982 ซึ่งในเวลานั้นรอเดนได้รับตำแหน่งศาสตราจารย์เต็มขั้นประจำยูซีแอลเอไปแล้ว ใน ค.ศ. 1996 รอเดนให้สัมภาษณ์ว่า สถาบันแห่งนี้ "ไม่ใช่ของเก๊ แต่แน่นอนว่า คนจบจากที่นั่นเทียบชั้นกับคนจบจากยูซีแอลเอไม่ได้" ภายหลัง รอเดนให้สัมภาษณ์แก่ "ครอนิเคิลออฟไฮเออร์เอดยูเคชัน" ว่า ตนมีปริญญาบัตรชั้นดุษฎีบัณฑิต (ชั้นดอกเตอร์) จากสถาบันนี้เพียงเพื่อจะได้ไม่ต้องคอยแก้ไขคำพูดของนักศึกษาที่เรียกตนผิด ๆ ว่า "ดอกเตอร์"
กฎหมายอาญาเท็กซัส.